Elena Merișoreanu a făcut anunțul despre Florin Piersic. Ce i-a spus marele actor
Elena Merișoreanu a fost colegă de scenă în mai multe spectacole cu Florin Piersic. Ea a rememorat un gest amuzant făcut de Florin Piersic în timpul unui turneu petrecut cu mult timp în urmă, iar povestea încă îi stârnește zâmbetul.
Cu toate acestea, îngrijorarea a cuprins breasla artistică în urma veștii despre problemele de sănătate ale marelui actor. Colegii de breaslă și artiștii din industria muzicală s-au mobilizat pentru a-i transmite gânduri bune lui Florin Piersic, care se luptă acum cu o infecție contractată în urma unei branule. După transferuri la mai multe spitale, se află în prezent sub îngrijire medicală la o unitate din București. Medicii comunică că starea lui este stabilă, dar complicațiile date de vârstă și de afecțiunile cronice reprezintă o preocupare suplimentară.
Elena Merișoreanu a pășit alături de Florin Piersic pe scenele mai multor turnee, inclusiv în Țara Sfântă și în SUA. Își aduce aminte cu drag și nostalgie de acele momente petrecute împreună și își îndreaptă gândurile și rugăciunile către sănătatea actorului. Ea exprimă dorința sinceră ca Florin Piersic să revină pe scenă cât mai curând posibil, conștientă fiind de rolul său esențial în teatrul și filmul românesc.
“Doamne, Doamne! M-am rugat și am aprins și candelă pentru el să îi dea Dumnezeu sănătate, să se facă bine. Este un actor deosebit, o stea a cinematografiei românești”, a declarat artista pentru wowbiz.ro.
I-a dat bani „juniorului”
Cântăreața de muzică populară și-a amintit de o glumă spusă de Florin Piersic cu mult timp în urmă. Actorul se afla în Israel cu fiul său, care era mic atunci.
“Am fost în Israel cu el și am avut atâtea turnee împreună. Am fost chiar și în America împreună. El era o enciclopedie, îți era drag să stai lângă el, să asculți. Alții vorbesc fără noimă, dar el fiecare cuvânt pe care îl scotea avea un mesaj. Este, într-adevăr, un actor perfect din toate punctele de vedere. Nici nu cred că poți să îi găsești defect acestui om. Cuvintele sunt mult prea puține pentru a elogia tot ce face el și să sperăm că va face în continuare”, a mai spus Elena Merișoreanu pentru sursa citată.
Elena Merișoreanu a vrut să-i ofere fiului actorului 100 de dolari, însă replica lui Florin Piersic a fost una la care nu se aștepta. Amândoi s-au amuzat teribil după acest moment, despre care maestrul a amintit și la întâlnirile viitoare cu solista.
“Îmi aduc aminte că eram în Israel și el era cu băiatul lui, atunci era mic. La un moment dat eu i-am zis: uite, ia 100 de dolari pentru băiat. Și atunci îmi zice: Păi ce să fac, să-l rup în două?!
Atunci i-am mai dat și la băiat 50 de dolari. A fost drăguț, a făcut o glumă atunci și ori de câte ori mă întâlneam cu el îmi spunea: A, nu am uitat că mi-ai dat în Israel 150 de dolari”, a povestit interpreta.
De asemenea, cei doi au mers în turnee și în SUA. Elena Merișoreanu a relatat că a făcut turnee și în America și își amintește că era la un spectacol mare la New York, unde era prezentă și Monica Anghel. Ea a menționat că a primit un bacșiș mare și i-a spus partenerului său: „Păi și ce facem?!”, iar acesta i-a răspuns: „Cum ce facem, îi împărțim!”
Elena Merișoreanu a subliniat că fostul său partener de scenă este un om minunat și foarte iubit. Ea a adăugat că cel puțin în Israel, el era cunoscut ca și cum ar fi mers pe Lipscani, iar toată lumea îl saluta. Chiar și cei care nu vorbeau românește îl cunoșteau pentru că mergea foarte des acolo. Elena Merișoreanu a menționat că toată lumea trebuie să se roage pentru ca Florin Piersic să fie bine.